**Søknad til fagforeningens årsmøte om midler til aktiviteter i klubben i Bymiljøetaten.**

I Bymiljøetaten har vi mange forskjellige fagområder og også skarp konkurranse med andre fagforeninger. Det er derfor viktig med medlemspleie, ikke bare for å verve nye medlemmer, men også for å beholde de vi har. Aktivitetene våre dreier seg om arbeidsplassbesøk på bad, idrettsanlegg, verksteder og andre arbeidsstasjoner i forbindelse med fagforeningsukene og ellers. Etaten gjennomgår stadig organisasjonsendringer i større og mindre grad og med dette følger en uro blant medarbeiderne. Klubben har derfor fullt opp med personalsaker og vi opplever et økt krav til rapportering av tid medgått til utførelse av fagforeningsarbeid i arbeidstiden. Vi ber om økonomiske midler til rekvisita og mer i forhold til aktivitetene i handlingsplanen.

1. **Julegrøt til medlemmene**

Tradisjonstro aktivitet i desember som en del av fagforbundsuka. Klubben legger ned en god del egeninnsats men vi trenger midler til innkjøp av risengryn, melk , sukker, kanel og annet som hører med til serveringen.

Vi søker om midler til julegrøt med et samlet budsjett på kr. 12.000,-.

Vennlig hilsen

BYM Klubben styret

**Styrets innstilling:** Godkjennes og dekkes av aktivitetsmidlene.